Fanmi Lavalas jete tout lide pou patisipe nan eleksyon ak Jovenel Moise nan tèt peyi a | Kreyòl Enfo
Kreyòl Enfo 02/07/2020 02/07/2020
👤 Kreyòl Enfo 🕒 02/07/2020 02/07/2020
Kreyòl Enfo, 2 jiyè 2020.–
Òganizasyon politik Fanmi Lavalas lanse yon pinga bay tout lòt òganizasyon politik ki montre volonte pou al patisipe nan eleksyon ak pouvwa Tèt Kale a. Fanmi Lavalas estime, nan yon nòt jodi jedi a, prezidan Repiblik la pa gen ni konfyans popilasyon an ni lejitimite pou òganize eleksyon.
Pòt pawòl Fanmi Lavalas la, Godson Dirogène, fè kwè se sèl yon tranzisyon ki ka soti peyi a nan katchouboumbe l ap travèse jounen jodi a. Godson Dirogène, yon lòt kote, kritike pouvwa a li di k ap itilize lajan Leta pou bay gang.
Fanmi Lavalas denonse tou desizyon Chèf Leta a pran pou pibliye sou fòm dekrè yon nouvo kòd penal ki chaje ak atik ki pa marande ak kilti peyi a. Li kwè se pou fè loksidan plezi ki fè pouvwa Tèt Kale a pran pibliye dekrè sa.
» Opozisyon an anpeche Jovenel Moise rantre Okap, Chèf Leta a komemore batay Vètyè Pòtoprens
Nòt Fanmi Lavalas la soti nan yon moman kote konseye pouvwa a ap entèveni nan tout medya pou anonse eleksyon lejislatif yo nan fen ane 2020 an .
EleksyonFanmi LavalasJovenel MoiseTranzisyon
Majistra Kabarè a, Joseph Wills Thomas mouri
Ayiti : 21 lòt moun kontamine ak nouvo...
Lapolis arete epi pase senatè Kedlaire Augustin plizyè...
Kowonaviris : Ayiti anrejistre 71 nouvo ka epi...